*De nyilvánosan senki sem beszélt róla, mert féltek a zsidóktól.* (Jn 7,13)

A beszéd is veszélyes lehet. A fenti Igeversben a Jézusról való beszéd önmagában elég okot adott volna valamiféle büntetésre. De a büntetés kilátásba helyezése sem tudta elfojtani a beszédet, maradt a suttogás.

Sajnos, ma is van a földnek olyan pontja, ahol a Jézusról való beszéd is büntetendő, ma is vannak mártírok.

Vélt vagy valós félelem bárhol kapcsolódhat a Jézusról való beszédhez, bizonyságtételhez. Még ott is, ahol nem kell tartani megtorlástól. De a félelem Jézus számára ismeretlen volt. Ebből következik, hogy a folyamatos kapcsolat Vele kiűzi a félelmet. Keresd Őt! *Vadon Gyula*